Mária Bartalos

Mária Bartalos, rod. Havranová (iné zápisy: Mária Bartalos Havranová, Mária Bartaloš Havranová, prezývka Mary; * 22. jún 1994, Čajkov) je bývalá slovenská divadelná a televízna herečka.

 Životopis 
Pochádza z obce Čajkov, študovala hudobno-dramatické umenie na Súkromnom konzervatóriu v Nitre. Účinkovala v divadelnej hre Sladká Charity. Na televíznej obrazovke debutovala epizódnou postavou v seriáli Aféry. Je známa ako Zuzka Vŕbová zo seriálu Pod povrchom. Stvárnila hlavnú postavu (Táňa Jablonská) v televíznom seriáli Kukučka. Vystupovala v seriáli Oteckovia ako Linda. Vystupovala aj v kľúčovej role v seriálovom a filmovom spracovaní trileru Trhlina. Momentálne je na materskej dovolenke.

Bola členkou Radošinského naivného divadla a hosťujúcou herečkou v Slovenskom národnom divadle. V roku 2021 počas druhého tehotenstva sa postupne prestala venovať herectvu a začala sa venovať rodinnému podnikaniu v rámci pohybového štúdia Movement.

 Osobný život 
V apríli 2018 sa vydala za bývalého športovca a trénera Adriana Bartalosa. Spolu majú troch synov, Noela (narodený 2019), Jonatana (narodený 2021) a Arona. Bartalos s manželom je členkou Kresťanského spoločenstva Milosť v Šali.

 Filmografia 
 2010: Aféry
 2012: Pod povrchom
 2014: Panelák
 2015: Kukučka
 2015: Rodinné prípady
 2018: Oteckovia (Linda Macková)
 2018: Inšpektor Max
 2018: Na streche
 2018: Backstage (film)
 2019: Trhlina
 2022: Výnimočná Nikol

 Referencie 

 Iné projekty 

Kategória:Slovenské divadelné herečky
Kategória:Slovenské televízne herečky
Kategória:Absolventi konzervatórií na Slovensku
Kategória:Osobnosti z Čajkova